
ubija i u miru! 


Vojska 

Na vojnom poligonu Pasuljanske livade 
u ponedeljak su, usled nebrige Vojske, 
poginuli kadeti Filip Milojević iz sela 
Gornja Trnava kod Topole i Milina Mi- 
letić iz Gornjeg Milanovca. Pored njih, 
povređeno je još sedam kadeta - dvoje 
teže i petoro lakše. Njihovim prijatelji- 
ma i porodicama, kao i prijateljima i po- 
rodicamamnoštvavojnikakojisuzbogne- 
mara Vojske poginuli na vežbi, ništa neće 
značiti ni to što su smenjeni komandan- 
ti, to što se NATO lutak Šutanovac kune 
da će stvari biti razjašnjene, pa ni to što je 
ranjenima u posetu došao i novoizabrani 
kalif umesto kalifa, Nikolić. 

Za Vojsku, ljudi su potrošna roba koje, 
usled idiotske militarističke i patrijarhal- 
ne tradicije, uvek ima dovoljno da 
popuni sva prazna mesta. Uloga vojske 
u buržoaskom društvu je ostvarivanje 
ciljeva vladajuće klase, sprovođenje 
njihove politike drugim sredstvima - 
i ona će to raditi bez obzira na žrtve. 
Nažalost, ovo je samo početak - Vojska 
Srbije je, kroz svoje rukovodstvo i nastav- 
ni kadar u potpunosti integrisana u NATO 
projekat, i samo je pitanje trenutka kada 
će i iz inostranstva početi da stižu vesti o 
povređenim i poginulim vojnicima. 

Zabranjuju klerofašiste, a rehabilituju 
Dragoljuba Mihajlovića 

Dok vojska ubija sopstvene kadete, jedna 
druga organizacija, takođe vezana za voj- 
sku, odnosno njenu obaveštajnu službu, je 
„zabranjena”. U pitanju je klerofašistička 
organizacija „Obraz”, koja dugi niz godina 
pokušava da sprovodi teror nad slabijima, 
predstavljajući neformalno krilo državnih 
represivnih aparata. U tom smislu, i znaju- 
ći da je osnovana od strane operativaca 
KOS-a, jasno je da se ne može govoriti o 
„zabrani” Obraza, već pre o raspuštanju te 
organizacije. Svoju ulogu ona je odigrala, i 
država i srpska vladajuća klasa sada imaju 
nove projekte koji treba da obave slične 


prljave poslove - od Đilasovih ,,Dveri“, do 
policijsko-fašističke „Srbske akcije”. No, 
raspuštanje ,,Obraza“ neće kao rezultat 
imati samo prelivanje dela fašističkog po- 
kreta u druge organizacije, već i početak 
lova na „radikalnu levicu“. U kontekstu 
šireg evropskog napada na slobodarski 
pokret, ali i nastavka višegodišnjeg 
talasa represije protiv revolucionarnog 
pokreta u Srbiji, vladajuća klasa će sada 
sve preduzeti da uvede „ravnotežu”, i 
da pokuša da zabrani onu drugu vrstu 
„ekstremizma” koja je zapravo daleko više 
brine - radničku klasu koja se organizuje 
protiv tiranije kapitalističkog sistema. 
Zbog toga nas neće čuditi ako srpska 
četnička država ponovo izjednači fašiste 
i antifašiste, i krene u pohod da zabrani 
našu i slične organizacije. Sa fašizmom 
se ne bori „zabranama” države koja je te 
fašističke pokrete stvorila, već masovnim, 
solidarnim i organizovanim odgovorom 
naroda. 

Izbori koštali 20 miliona evra 

Građani Srbije su prošle godine imali tri 
puta niži standard od proseka EU, pokazu- 
ju podaci evropskog statističkog zavoda 
Eurostat o bruto domaćem proizvodu po 
stanovniku, objavljeni u sredu. Kada je reč 
o realnoj potrošnji po pojedincu, ona je u 


Srbiji oko dva i po puta niža od proseka 
EU ili na 44 odsto tog proseka. Srbija je 
manje privredno razvijena i od Bugarske, 
koja ima najniži BDP po stanovniku u 
EU - 45 odsto evropskog proseka, a ima 
isti nivo potrošnje kao ta zemlja koja je 
EU pristupila 2007. Srbija je tako po bruto 
domaćem proizvodu po stanovniku na 35 
odsto evropskog proseka. 

U takvoj situaciji političke stranke u 
Srbiji potrošile su oko 20 miliona evra 
na finansiranje predizborne kampanje 
iz javnih izvora, odnosno iz budžeta. 
SNS i DS potrošile po nešto više od 
četiri miliona evra, Socijalistička partija 
Srbije nešto više od 1,5 miliona, LDP 
nešto manje od 900.000 evra, a URS oko 
800.000 evra. Naravno, niti jedna od tih 
političkih partija nije se setila da nam u 
svojoj umobolnoj predizbornoj kampanji 
napomene ono što je pre neki dan javno 
rekao direktor Elektrodistribucije Srbije, 
Dragomir Marković, koji je saopštio da 
struja u naredne dve do tri godine „mora” 
da poskupi i do 80 odsto! „Мога” da 
poskupi, da bi on i njegovi lopovski pajta- 
ši sa vlasti živeli još lagodnije, na račun 
naroda. To znači samo jedno - ili ćemo 
se organizovati i borbeno se suprotstaviti 
Dragomiru i njemu sličnima, ili će nas žive 
odrati. 


Najava 



РАТНОГ ЗЛОЧИНЦА 
ЛРАГОЉУБА МИХАИЛОВИБА 


Protest protiv rehabilitacije ratnog zločinca 
Dragoljuba Mihailovića 

Opljačkano i osiromašeno radništvo, omladina koja je o 
ostavljena bez perspektive, penzioneri na ivici gladi i svi 
drugi obespravljeni u sadašnjem kapitalističkom po- 
retku treba da prepoznaju ovaj pokušaj rehabilitacije kao 
jedan od poteza vladajuće klase koji za cilj ima stvaranje 
ideološkog uporišta sistemu pljačke i ugnjetavanja naroda. 
Zbog toga pozivamo sve one koji dele ideale oslobodila- 
čke partizanske borbe, sve dosledne antifašiste, da nam se 
pridruže na protestu ispred zgrade Višeg suda u Beogra- 
du, u Timočkoj ulici br. 15. u petak u 10 časova. 



“U SVOJIM BANKAMA ONI BANČUVAJU SVOJE BANPITSKE КАМЕ I КАМАТЕШЕ...” (fflgrko Ristić) 









AKTUEINO 



Sprema se ofanziva III protiv antikapitalista 

Situacija u Grčkoj vrlo lako može da eskalira ne samo u građanski rat, nego i u 


opšti klasni rat čije se razmere ne mogu predvideti. 



U izveštaju Evropola - Evropske po- 
licije - ističe se hitnost pokretanja 
opšte ofanzive protiv antikapitalista. 
Prema tekstu nedavno objavljenom 
u ovdašnjem buržoaskom glasilu 
„Politika” nivo operativne gotovosti 
u planiranoj operaciji trebalo je da 
bude utvrđen u skladu sa ishodom 
nedavno završenih izbora u Grčkoj. 
Pripreme su, međutim, ubrzane posle 
atentata na šefa evropske operativne 
grupe za Grčku Horsta Rajhebaha, 
na koga je 16. maja u Potsdamu kraj 
Berlina bačena zapaljiva bomba. 

Ova akcija je započeta pre dve nede- 
lje i može se očekivati intenziviranje 
u neposrednoj budućnosti. Pod ru- 
kovodstvom Savezne kriminalističke 
službe Nemačke (BKA) i odseka 
Obaveštajne službe (BND) za unu- 
trašnju bezbednost, uhapšeni su pri- 
padnici anarhističke organizacije 
„Blek kros Berlin“. Pretpostavlja se da 
je ova akcija podstakla hapšenja i u 
Švajcarskoj. Usledila je i nedavna raci- 
ja na 40 lokacija širom Italije. U Rimu 
je još 2004. godine osnovana udarna 
bezbednosno obaveštajna trupa na 
evropskom nivou - ,,EU task fors za 
borbu protiv evroanarhizma u . Zbog 
nedovoljne efikasnosti, komanda je 
pre četiri godine prenesena u nema- 
čke ruke. Tako se, u sedištu BKA u 
Vizbadenu, i u odeljenju BND u Pula- 
hu za suzbijanje terorizma u Nema- 
čkoj, planiraju sve evropske akcije 
- u saradnji sa Evropskim centrom 
za obaveštajne analize (Intcen), ma- 


lo poznatim obaveštajnim telom, 
proizašlim iz dosadašnjeg Centra za 
(procenu) situacije (Sitcen). 

Insistiranje na hitnom razračunava- 
nju sa anarhistima kazuje da su temelji 
Evropske unije ozbiljno uzdrmani, 
najpre krizom, a potom i otporom 
ekonomskoj okupaciji slobodarskog 
naroda Grčke. Da li će taj otpor Gr- 
ka biti slomljen policijskom akcijom 
evropskih razmera, pod dirigentskom 
palicom Nemačke, ili će, pak, drugovi 
iz Grčke stoički izdržati napade, a 
potom, kako to obično biva, krenuti u 
kontr aofanzivu, pokazaće vreme i to vr- 
lo brzo. Sa druge stane, informacije iz 
Grčke svedoče o totalnom fijasku kako 
grčke ekonomije, tako i predstavničko 
- demokratskog sistema nasilja i 
pljačke naroda. Grčka ekonomija je 
već izvesno vreme u rasulu, međutim 
masovno povlačenje novca iz banaka, 
koje se pre nekoliko nedelja dogodilo 
u Grčkoj, pokazalo se kao težak udarac 
sistemu. Potvrda toga će uskoro stići i u 
uniformama združenih evropskih po- 
licijskih snaga koje imaju zadatak da 
razbiju anarhistički pokret u Grčkoj i 
nateraju Grke da se pokore nasrtajima 
međunarodnih finansijskih instituci- 
ja koje pokušavaju da na pleća grčkog 
naroda u velikoj meri svale ne samo 
izvlačenje Grčke, već i čitave Evrozo- 
ne iz krize kapitalizma. 

Како odgovoriti na nasilje? 

Situacija koja vlada na ulicama Grčke, 
ali i Španije gde se, da podsetimo, na 


policiju ispaljuju rakete iz ručnih 
bacača u borbi za ostvarenje osno- 
vnih prava, pravi je pokazatelj du- 
bine krize kapitalističkog sistema. 
Ono ka čemu jedno društvo, 
kakvo je između ostalih i naše, 
treba da stremi, nikako nije rat, 
niti krv na ulicama, već sloboda, 
ravnopravnost, potpuno odsustvo 
ekonomske eksploatacije i vlasti čo- 
veka nad čovekom. Postoji mnogo 
načina da se dođe do ostvarenja ovih 
ideala i samo jedan da se realizacija 
gore pomenutih ideja zaustavi. To 
je brutalna sila uperena protiv onih 
koji se boreći se protiv kapitalizma 
i takozvanih mera štednje, bore 
ne samo za golu egzistenciju, već i 
za budućnost svih generacija koje 
dolaze posle nas. A na silu vladara, 
istorija je nebrojano puta pokazala, 
narod u samoodbrani takođe odgo- 
vara silom. 

Danas, kada se evropski policijski 
aparat grupiše i priprema za napad 
na ,,neposlušne £t anarhiste; kada 
su oči čitavog sveta uperene u 
Grčku u kojoj postoji veoma realna 
mogućnost lančane reakcije koja 
bi mogla da potpuno destabilizuje 
evrozonu i dovede do konačnog 
sloma evropske ekonomije; kada je 
beskrajno bogaćenje političke elite 
postalo zakon, a pravo na život do- 
stojan čoveka retkost, naša dužnost 
je otpor i solidarnost sa svima 
protiv kojih su se urotile oružane 
snage evropskog kapitalizma. Sho- 
dno tome, ali uzimajući u obzir i 
neizvesnost sa kojom narod u Srbiji 
živi već decenijama, polako ali 
sigurno raste broj ljudi koji su sve- 
sni neophodnosti izgradnje bloka 
revolucionarne i antiparlamentarne 
levice koji će u bliskoj budućnosti 
morati da se odlučno suprotstavi 
novim „merama štednje ££ . Stezanje 
kaiša o kome oni govore više nije 
stezanje oko struka, već oko vrata. 
Sa druge strane, situacja u Grčkoj 
vrlo lako može da eskalira ne samo u 
građanski rat, nego i u opšti klasni rat 
čije se eventualne razmere ne mogu 
sa sigurnošću predvideti, pogotovo 
imajući u vidu poznatu nestabilnost 
Balkana. 

Slobodan Stamenčić 



ex-Idolmladih 


ZAGREBIDIIBUE 

Generalni štrajk 


Štrajk je standardni vid organizovane 
radničke borbe za bolje uslove života 
i rada. To je organizovana kolektivna 
obustava rada koja onemogućava stva- 
ranje profita, što automatski dovodi u 
direktan sukob sa gazdom i kapitalom. 
Štrajk je najčešći izraz radničke direktne 
akcije i jedini zaista efikasan način da se 
gazda pritisne na ustupke. 

Generalni štrajk je zajednička akcija 
velikog broja radnih kolektiva na nivou 
cele zemlje. On omogućava radnicima 
da iznesu šire ekonomske i političke za- 
hteve, koji nisu vezani samo za njihovo 
preduzeće, uslove rada, neisplaćene 
plate, itd. Osmočasovno radno vreme, 
pravo na sindikalno organizovanje, pra- 
vo na rad i odmor, kao i neke druge 
značajnije društvene promene, izbore- 
ne su generalnim štrajkovima. Generalni 
štrajk omogućava potpunu blokadu 
sistema, i zbog toga predstavlja jedan 
od najborbenijih i najefikasnijih oblika 
direktne akcije. 

Kada su suočeni sa kolektivnom 
radničkom akcijom, političari i kapitali- 
sti vrlo lako upadaju u stanje panike. Za 
njih je svaki dan u kome nisu ostvarili 
profit ravan katastrofi i zato se na sve 
moguće načine trude da uguše i ublaže 
štrajkove. Ovo posebno dolazi do izraža- 
ja kada potplaćene sindikalne birokrate 
izdaju radničke interese i od sindikal- 
nog pokreta prave farsu kako bi potpuno 
pasivizovali radnike i ubedili ih da ,,šta 
god da se pokuša, stvari samo mogu da 
budu još gore, pa je zato bolje ništa ne 
pokušavati“. 

Jednodnevni generalni štrajk 

Čak i kada članstvo nekog žutog sindika- 
ta insistira da se ide u generalni štrajk, 


Direktna akcija se finansira vašim 
donacijama. Svakome ko pomogne sa 
više od 500 dinara slaćemo DA na 
kućnu adresu u narednih šest meseci. 


birokrate uvek pokušavaju da razvodne 
borbu kroz jednodnevni generalni štrajk 
koji bi trebao da bude upozorenje pred 
generalni štrajk do ispunjenja zahteva. 
Međutim, žuti sindikati skoro nikada ne 
ispune ovu pretnju, tako da se od njih 
ne može očekivati ništa radikalnije od 
jednodnevnog generalnog štrajka. 

Generalni štrajk do ispunjenja zahteva 

Za razliku od jednodnevnih štrajkova, 
generalni štrajk do ispunjenja zahteva 
podrazumeva upravo to - potpunu, ma- 
sovnu obustavu rada do ispunjenja svih 
zahteva štrajkača: to znači da se gazdama 
ne ,,oročuje“ naše delovanje samo na dan, 
dva ili pet, već im jasno saopštavamo da 
nećemo početi da radimo sve dok svi naši 
zahtevi ne budu ispunjeni. 

Danas, kada su sve naše fabrike opljačka- 
ne, a društvo u rasulu, kada pod okriljem 
krize koju prave upravo oni, gazde i po- 
litičari, pokušavaju da nam oduzmu i ovo 
malo što nam je ostalo - pripremaju nam 
nova otpuštanja, rast cena i zamrzavanje 
plata - danas, više nego ikad, potreban 
nam je generalni štrajk! 

Revolucionarni generalni štrajk 

Generalni štrajk dovodi politiku na ulice 
i u fabrike, radnici osećaju neposrednu 
kontrolu nad svojim radnim mestom, 
svojim gradom, svojom lokalnom za- 
jednicom. Radnici u preduzeću se bolje 
upoznaju, a radni kolektivi povezuju se 
mnogo više nego u uslovima „socijalnog 
mira“ kada su pod nadzorom gazda, 
koji uvek pokušavaju da nas međusobno 
zavade. Generalni štrajk je sredstvo za 
klasno samoosvešćivanje radničke klase 
jer omogućava radnicima da isprobaju 
socijalizam uživo. Sticanje svesti kroz 
borbu je jedini put masovnog klasnog 
osvešćenja. Jasno je da reformistička pra- 
ksa svih levičara koji izlaze na izbore, 
maštajući o socijalizmu, nije ni za korak 
učinila bližim uništenje klasnog društva. 
Takođe, generalni štrajk vrlo očigledno 
otkriva spregu između gazda, države, 
medija, policije i sudstva. Narodu postaje 
jasno da država postoji da bi štitila 
gazde. 

Generalni štrajk, osim toga što garantu- 
je najefikasniju borbu za naša prava, 
može biti mnogo više od toga. U situaciji 
zaustavljanja proizvodnje, i zaoštravanja 
klasnih tenzija, uspešni generalni štrajk 
masa se nalazi na korak od mnogo dubljih i 
za napredak čovečanstva bitnijih promena. 
Generalni štrajk nam može otvoriti vrata 
drugačijeg sveta, on može da predstavlja 
uvod u revoluciju - korenitu promenu 
društva koja će omogućiti ljudima širom 
planete da počnu da žive slobodno. 


Uspomene 
BrojaJedan 

Ne, neću vam pričati kako sam onomad 
naložio Ivicu Dačića na rolovanu pileću i 
škembiće ili kad sam, tada još nevinom vođi 
studentskog protesta Čedi Oženi Me dao broj 
svog dilera. A neću vas daviti ni pričom ka- 
ko sam onog marta pridržao vrata od zgrade 
nekom liku sa kutijom za violinu - zgrada 
beše baš preko puta Vlade. 

Ova priča seže u davnu 2000. godinu kada 
sam hleb nasušni zarađivao u selima između 
Smedereva i Požarevca radeći kao mlađani 
nastavnik engleskog. Trudio sam se da 
moji metodi budu najpozitivniji primer 
anarhije i antiautoritarnosti u školstvu. 
Uz to, monotonost lekcija kompezovao 
sam scenskim i cirkuskim momentima, a 
oduševljeni učenici raširili su po selima 
da ima neki tičer koji im otvara totalno 
drugačije poglede na školu, život, odnose 
među ljudima... Možda njihov engleski 
danas nije savršen, ali kat maj hed ako je 
lošiji od mnogih ministara inostranih po- 
slova - počev od Žike Seljaka, preko Vuka 
Draškovića pa do prezidenta Tome. Kada 
sam napuštao posao, nadajući se sreći u ve- 
likom prljavom gradu, direktorka jedne od 
škola me je preklinjala da ostanem - jer nije 
bitan nikakav engleski jezik, već način na 
kojih ih učim neke stvari koje se nikada ne 
uče u školi. 

I eto pre neki dan, pročitam jednu od 
udarnih vesti, pohapšena grupa kriminalaca 
iz Lugavčine kod Smedereva. Na teret im se 
stavlja da su otuđili izvesnu količinu slatki- 
ša iz požarevačke fabrike ,,Bambi“. U dobro 
isplaniranoj akciji ,,Napolitanka“ specijalne 
jedinice za borbu protiv organizovanog 
kriminala provalile su u šupu jednog od 
osumljičenih i zatekli ga kako, gušeći se 
punih usta, otvara četvrtu kutiju ,,plazme“. 
Po godištima i inicijalima kriminalaca, 
shvatih da su dvojica od trojice moji bivši 
učenici kojima sam predavao kada su bili 
treći i četvrti razred. Znam, kriv sam! Setih 
se da sam ih učio da kad si hangri, takoreći 
starving tu ded, a pored tebe tone hrane, 
nije greh pozajmiti koji obrok; ako si bos, 
ne ustručavaj se da ispred praga pozajmiš 
cipele „па lub“ bogataševe žene kojoj upra- 
vo ugrađuju četvrti plakar da bi imala gde 
da drži tauzend pers ov šuz. I tako sirotim 
mladićima pao šećer i eto... 

A moj stari ortak Dačić, šta će, nema koga da 
hapsi, pa uhvatio klince sa rukom u džemu. 
Pa neće Koferče valjda sebe da hapsi na ovu 
vrućinu, a bazen u Zabeli još nije ni proradio. 


^Dinektnu akciju možete nabaviti na sledećm mestima^ 

BEOGRAD: Kulturni centri REX i CZKD; 
Knjižare BARABA, PLATO i BEOPOLIS; 

Kafići BROD, BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
^NUBLU i MALA VELIKA KNJIGA. _ 


Da li ste 
znali o 

...da 2,2 miliona dece umre 
svake godine zato što nisu 
vakcinisana, dok su „humani- 
tarne organizacije" zauzete 
prikupljanjem sve više i više 
donacija? 

Ч _ W 

















Prošlog vikenda u Italiji je ponovo došlo do ma- 
sovnih demonstracija. Protest u Rimu, na kome 
se okupilo oko 200.000 ljudi, protekao je mirno, 
ali su sukobi s policijom u Bolonji bili žestoki. 
U tom gradu je kolona demonstranata masiv- 
nim transparentom pritisnula kordon policije, 
prilikom čega je došlo do razmene udaraca preko 
ovog drvenog paravana. Demonstranti su koristi- 
li metalne šipke, pirotehnička sredstva, ali i staro 
kuhinjsko posuđe, najviše tiganje. 

Iz okupljene mase ogorčenih rimskih radnika 
i građana, neoliberalnom tiraninu premijeru 
Montiju glasno je poručeno - Ne uništavaj sistem 
socijalnih davanja! Neposredan povod za ove 
proteste bilo je prošlonedeljno uvođenje novih 
još restriktivnijih mera vlade. U centru Rima 
okupile su se brojne pristalice raznih sindika- 
ta, noseči sindikalne zastave i transparente, i 
preplavivši bukom i šarenilom ulice glavnog 
grada Italije. Među demonstrantima se mo- 
gao jasno čuti stav da ove, sve krvoločnije re- 
striktivne mere ne samo da neče rešiti krizu, več 
če situaciju u Italiji dovesti do usijanja. 


Art-protest na ostrvu Brač - podrška 
radnicima Jadrankamena 

16. jun. U Pučištima na ostrvu Braču u Hr- 
vatskoj organizovan je tribinski i umetnički 
program kao podrška borbi radnika 
„Jadrankamena” (DA je o ovome pisala u 
broju 17) protiv stečajne uprave. Program 
su organizovali umetnici i aktivisti iz raz- 
nih delova Hrvatske povezani u neformalnu 
organizaciju „Mreža solidarnosti“. Uprkos 
tome što je načelnik opštine dan ranije po- 
kušao da spreči održavanje ove kulturno- 
umetničke akcije, zahvaljujući velikoj podršci 
meštana i članova sindikata „Jadrankamena”, 
postavljena je izložba, prikazan film „Рге- 
uzimanje”, o borbi argentinskih radnika za 
fabrike, i održana tribina na kojoj se govorilo 
o okupiranju radnih mesta i o direktnoj 
demokratiji. Većina prisutnih na tribini su se 
složili da metode borbe protiv korumpirane i 
nepravedne politike ne mogu biti ograniče- 
ne samo na ono što je zakonito, jer te zakone 
donose upravo političari u dogovoru s 


tajkunima. 

U bioskopskoj dvorani, kao i ispred nje, na 
otvorenom, izloženi su umetnički radovi i 
transparenti sa nedavnih protestnih skupova 
širom Hrvatske. Na izloženim transparentima, 
koji su uglavnom bili u crveno-crnim bojama 
anarhosindikalizma, mogli su da se pročitaju 
sledeći slogani: „Stranke su problem, a ne 
rešenje”, „Želimo da radimo i da upravljamo 
svojim radom”. Nad ulazom u bioskop pisalo je: 
„Zauzmi, odbrani, proizvodi - Jadrankamen”. 

BvDjica pDlicajaca povrcđcna u incidentu 
na glasačkom mostu u Atini 

17. jun. Dvojica policajaca povređena su u 
Atini kada je deset osoba maljevima i drvenim 
palicama napalo prisutne na jednom biračkom 
mestu, i zapalilo glasačku kutiju. U tom, do 
sada jedinom prijavljenom incidentu tokom 
nedavnih izbora u Grčkoj, niko od prisutnih 
glasača nije povređen, a dvojica povređenih 
policajaca smešteni su u bolnicu, javlja 
„Asošijeted pres”. 


Centar za liberterske studije predstavlja: 

Marks i Engels: 
Komunistički manifest 

Komunisti s prezirom odbijaju prikrivanje svojih pogle- 
da i namera. Oni izjavljuju otvoreno da se njihovi ciljevi 
mogu postići samo nasilnim rušenjem čitavog dosašnjeg 
društvenog poretka. Neka vladajuće klase drhte pred 
komunističkom revolucijom. U njoj proleteri nemaju šta 
da izgube osim svojih okova. A dobiće čitav svet! 



KOMUNISTICKI 

MANIFEST 

Publikacije CLS-a možeš naći u svim boljim 
knjižarama ili naručiti direktno od nas: 

e-mail: cls@inicijativa.org 
web: www.inicijativa.org/tiki/cls 

Denketove šifrovane riječi 

1. negacija mačke; 2. suprotno je od heteromolja; 

3. nadimak glumca poaleksića; 4. ime pevača kitićrama; 

5. nota solmizacije, dolazi posle dopublike; 6. mesto 
iznad nižegrada; 7. negacija dabuloze; 8. nadimak glumca 
Poliarsića; 9. kravlji štuluk; 10. tor posle kupanja; 11. sličan 
je munisti; 12. gotivna tura. 


Rešenja iz prošlog broja: 

1. Mokranjac; 2. obdanište; 3. Subotica; 4. konoplja; 5. gorila; 
6. Kozara; 7. Zlatibor; 8. Alabama; 9. (uspravno) kažiprst; 

9. (vodoravno) kafilerija; 10. Atlantik; 11. Petrarka. 


Omcln кмЉЈг 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti 
i solidarnosti, lišeno svih oblika represije, hijerarhije i vlasti čoveka nad 
čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 













































































































